冰島

冰島共和國係一個位於北大西洋嘅島國，位於格陵蘭島同英國中間，首都係雷克雅未克。

歷史 
早喺千幾年前已有北歐人選擇移居到冰島。後來俾丹麥同挪威佔領。冰島響1944年二次大戰期間宣佈獨立。而家有三十幾萬人口。

地理 
冰島係大西洋中間裂谷流出嘅岩漿形成，所以火山好多，大約有200至300座。其中40至50座係活火山。

冰島溫泉亦都好多，大約有250個，分佈成個冰島。

冰島由於近住北極圈，氣候一直唔算好熱，咩時候都有可能落雪。南部受到北大西洋暖流影響，氣溫高一啲。首都雷克雅未克就係喺南部。

經濟 
冰島主要係靠出海捕魚。漁業收入佔冰島成個經濟60%，出口就佔70%。

自2000年起冰島人大力發展金融，固定資產投資重佔咗國民生產總值34.5%，因此每年家庭消費增長每年平均約有一成。到2008年金融危機，全國三大銀行出咗事，國家全面破產。家下失業率已經差唔多係一成。